Document ID: 32012R0751

VYKONÁVACIE NARIADENIE KOMISIE (EÚ) č. 751/2012
zo 16. augusta 2012,
ktorým sa opravuje nariadenie (ES) č. 1235/2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (1), a najmä na jeho článok 33 ods. 3 a článok 38 písm. d),
keďže:
(1)
V prílohe IV k nariadeniu Komisie (ES) č. 1235/2008 (2), zmenenej a doplnenej prílohou II k vykonávaciemu nariadeniu (EÚ) č. 508/2012 (3), sa uvádza zoznam súkromných inšpekčných organizácií a štátnych inšpekčných organizácií oprávnených vykonávať kontroly a vydávať osvedčenia v tretích krajinách na účely rovnocennosti.
(2)
Vo vzťahu k CERES Certification of Environmental Standards GmbH, Ecocert SA a Istituto Mediterraneo di Certificazione s.r.l. boli v zozname vynechané určité tretie krajiny, číselné kódy a kategórie produktov. Okrem toho sa v prípade Ecocert SA neuvádza odkaz na výnimku pre výrobky, na ktoré sa vzťahuje uvedené nariadenie.
(3)
Príloha IV k nariadeniu (ES) č. 1235/2008 by sa preto mala zodpovedajúcim spôsobom opraviť.
(4)
V záujme právnej istoty by sa toto nariadenie malo uplatňovať od dátumu uplatňovania prílohy II k vykonávaciemu nariadeniu (EÚ) č. 508/2012.
(5)
Opatrenia stanovené v tomto nariadení sú v súlade so stanoviskom regulačného výboru pre ekologickú výrobu,
PRIJALA TOTO NARIADENIE:
Článok 1
Príloha IV k nariadeniu (ES) č. 1235/2008 sa opravuje v súlade s prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. júla 2012.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 16. augusta 2012

Labels: 3
17
5